CELEX: 62010CA0046
Language: sk
Date: 2011-07-14 00:00:00
Title: Vec C-46/10: Rozsudok Súdneho dvora (prvá komora) zo 14. júla 2011 (návrh na začatie prejudiciálneho konania, ktorý podal Højesteret — Dánsko) — Viking Gas A/S/Kosan Gas A/S, predtým BP Gas A/S (Ochranné známky — Smernica 89/104/EHS — Články 5 a 7 — Fľaše na plyn chránené ako trojrozmerná ochranná známka — Uvedenie na trh držiteľom výlučnej licencie — Činnosť konkurenta držiteľa licencie spočívajúca v plnení týchto fliaš)

10.9.2011   
            
            
               SK
            
            
               Úradný vestník Európskej únie
            
            
               C 269/11
            
         Rozsudok Súdneho dvora (prvá komora) zo 14. júla 2011 (návrh na začatie prejudiciálneho konania, ktorý podal Højesteret — Dánsko) — Viking Gas A/S/Kosan Gas A/S, predtým BP Gas A/S
   (Vec C-46/10) (1)
   
   (Ochranné známky - Smernica 89/104/EHS - Články 5 a 7 - Fľaše na plyn chránené ako trojrozmerná ochranná známka - Uvedenie na trh držiteľom výlučnej licencie - Činnosť konkurenta držiteľa licencie spočívajúca v plnení týchto fliaš)
   2011/C 269/17
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Højesteret
   
      Účastníci konania pred vnútroštátnym súdom
   
   
      Žalobkyňa: Viking Gas A/S
   
      Žalovaná: Kosan Gas A/S, predtým BP Gas A/S
   
      Predmet veci
   
   Návrh na začatie prejudiciálneho konania — Højesteret — Výklad článkov 5 a 7 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, s. 1; Mim. vyd. 17/001, s. 92) — Uvedenie kompozitnej fľaše na plyn, ktorej tvar je zapísaný ako trojrozmerná národná ochranná známka tvorená obalom a trojrozmerná ochranná známka Spoločenstva tvorená obalom, na trh držiteľom výlučnej licencie — Činnosť konkurenta držiteľa licencie spočívajúca v plnení kompozitných fliaš na plyn držiteľa výlučnej licencie a v predaji plynu v týchto fľašiach potom, čo na ne umiestni samolepiacu nálepku informujúcu o tom, že fľaša bola naplnená týmto konkurentom, avšak bez toho, aby odstránil obrazovú a slovnú ochrannú známku držiteľa výlučnej licencie
   
      Výrok rozsudku
   
   Články 5 a 7 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok sa majú vykladať v tom zmysle, že držiteľovi výlučnej licencie na používanie kompozitných fliaš na plyn určených na opätovné použitie, ktorých tvar je chránený ako trojrozmerná ochranná známka a na ktoré tento držiteľ umiestnil svoje meno a logo zapísané ako slovná ochranná známka a obrazová ochranná známka, neumožňujú, aby podal námietky proti tomu, že tieto fľaše po tom, čo ich zakúpili spotrebitelia, ktorí následne spotrebovali plyn pôvodne obsiahnutý v týchto fľašiach, budú po zaplatení ceny vymenené treťou osobou za kompozitné fľaše naplnené plynom nepochádzajúcim od tohto držiteľa, ibaže by sa tento držiteľ mohol odvolať na náležitý dôvod v zmysle článku 7 ods. 2 smernice 89/104.
   
      (1)  Ú. v. EÚ C 80, 27.3.2010.